На основу члана 20. Став 1 Закона о локалној самоуправи („Службени гласник РС“ број 129/2007, 83/2014-др.закон, 101/2016-др.закон и 47/2018), Одлуке о измени и допуни буџета Општине Косјерић („Службeни лист општине Косјерић“ број: 12/21), члана 70. Статута општине Косјерић („Службени гласник РС“, број 3/19) и Уговора о суфинансирању реализације пројекта смањења загађења ваздуха пореклом из индивидуалних извора у 2021.години на територији општине Косјерић (број: 401-00-00356/2021-03 од 15.03.2021.године), Општинско веће општине Косјерић на седници одржаној 19.јула 2021. године, доноси

**П Р А В И Л Н И К**

**О СПРОВОЂЕЊУ МЕРА СУФИНАНСИРАЊА ЗАМЕНЕ ЕНЕРГЕНТА У ИНДИВИДУАЛНИМ ЛОЖИШТИМА ПОРОДИЧНИХ СТАМБЕНИХ ОБЈЕКАТА – КУЋА У ГРАДСКОЈ ЗОНИ ОПШТИНЕ КОСЈЕРИЋ ЗА 2021.ГОДИНУ**

**I ОСНОВНЕ ОДРЕДБЕ**

**Члан 1.**

Овим Правилником о суфинансирању мера замене енергента у индивидуалним ложиштима породичних стамбених објеката - кућа на територији градске зоне oпштине Косјерић (у даљем тексту: **Правилник**), прописују се начин и критеријуми бесповратног суфинансирања мере куповине котлова на пелет са циљем смањења штетних емисија, односно смањење загађења ваздуха кроз замену енергента у индивидуалним ложиштима дрвним пелетом као енергентом.

**II СУФИНАНСИРАЊЕ МЕРА ЕНЕРГЕТСКЕ ЕФИКАСНОСТИ**

**Члан 2.**

Oпштине Косјерић за 2021. годину планира субвенционисање мере енергетске ефикасности:

* **Набавка котлова или етажних пећи на дрвни пелет за породичне стамбене објекте-куће.**

Максимално учешће Општине Косјерић је до 70% укупне вредности котла са ПДВ-ом, односно максимално до 150.000,00 динара‚ по котлу.

Примењиваће се онај критеријум из претходног става овог члана, који се пре оствари.

Укупан износ планираних средстава за намену субвенционисања мера енергетске ефикасности из члана 2. овог Правилника су 18.000.000,00 динара.

Конкурс ће се понављати до утрошка целокупног износа планираних средстава.

**III УСЛОВИ ПРИЈАВЕ НА КОНКУРС**

**Члан 3.**

Услови учешћа на Конкурсу које **мора да испуни** подносилац захтева:

1. Да је власник и да живи у породичном стамбеном објекту – кући, стану у стамбеним зградама које немају услова за прикључење на систем даљинског грејања или стамбено-пословном објекату (део за становање) који је изграђен на градском подручју у првој, другој или трећој стамбеној зони (према решењу за порез), где се и региструје повећано загађење ваздуха у зимском периоду;
2. Да поседује један од следећих доказа за стамбени објекат:
3. доказ о изградњи објекта пре доношења прописа о изградњи,
4. грађевинску дозволу добијену кроз редован поступак обезбеђења дозволе,
5. грађевинску дозволу добијену из поступка легализације,
6. решење о озакоњењу.
7. потврда да је покренут поступак легализације или озакоњења за стамбени објекат;
8. Да је измирио доспеле обавезе по основу пореза на имовину;

**Члан 4.**

Право учешћа на Конкурсу **немају**:

1. Грађани који нису измирили обавезе по основу пореза на имовину.
2. Грађани који се налазе изван градске стамбене зоне (прва, друга и трећа зона по решењу за порез) где се и региструје повећано загађење ваздуха у зимском периоду.
3. Грађани који подносе захтеве за рефундацију трошкова постојећих котлова на пелет, уграђених пре Одлуке о расписивању јавног конкурса.
4. Грађани чији су објекти прикључени на систем даљинског грејања као ни власници станова нове стамбене зграде (зграда код цркве, постојећа на кат. пар. број 1233 КО Варош Косјерић) код које се очекује прикључење на даљински систем грејања у року од годину дана.
5. Стамбени или стамбено – пословни објекти (део за становање) који за грејање користе котао на пелет или комбиновани уређај.

**Члан 5.**

**А) Документација коју доставља подносилац пријаве при подношењу пријаве:**

1. Изјава о дозволи коришћења података о личности (образац бр. 1),
2. Сагласност за прибављање документата по службеној дужности (образац бр. 2),
3. Потписан и попуњен Пријавни образац за суфинасирање мера енергетске ефикасности (образац бр. 3),
4. Потписана изјава под пуном кривичном и материјалном одговорношћу о коришћењу тренутног енергента у домаћинству (образац бр. 4),
5. Потписана и оверена Изјава о тачности података (образац бр. 5),
6. Фотокопија личне карте или очитана чипована лична карта власника објекта,
7. Копија грађевинске дозволе, односно други документ којим се доказује легалност објекта,
8. Потврда да је за стамбени или стамбено – пословни објекат покренут поступак легализације или озакоњења.
9. Извод из листа непокретности, не старији од две године (фотокопија).
10. Решење о порезу на имовину издато од стране Локалне пореске администрације општине Косјерић (последње издато).

10а) Грађани који немају регулисан порез на имовину, исти могу решити док траје јавни конкурс.

1. Предрачун за котао на пелет.

**Б) Документација коју обезбеђује Општина Косјерић:**

1. Потврда о редовном измиривању обавеза по основу пореза на имовину општине Косјерић,
2. Доказ о пребивалишту или боравишту свих чланова домаћинства.

**В) Документација која се доставља пре потписивања Уговора:**

1. Доказ о пријави пореза на објекат за утврђену квадратуру достављају вланици објекта код којих је у току поступак легелизације или озакоњења и власници објекта код којих је утврђено несагање стварног стања и стања из листа непокретности.

**Г) Документација која се доставља након потписивања Уговора:**

1. Доказ о уплати учешћа у износу од 30% цене уграђеног котла са ПДВ-ом, у року од 15 дана од дана потписивања уговора.

**Д) Документација која се доставља након завршетка радова:**

1. Доказ о завршетку радова (потврда извођача радова да је уградио котао),

2. Фискалне и готовинске рачуне за уграђен котао,

3. Попуњен и оверен гарантни лист за котао од овлашћеног лица.

Наведену документацију доставити у року од 60 дана од дана потписивања уговора.

**Члан 6.**

Двојни објекти различитих власника као и објекти у низу третирају се као засебни објекти.

**Члан 7.**

Власник објекта може поднети само једну пријаву тј. ако је власник више породичних стамбених објеката - кућа, станова у стамбеним зградама које немају услова за прикључење на систем даљинског грејања или стамбено-пословних објеката (део за становање), пријаву на јавни конкурс може поднети само за један објекат у свом власништву у ком има пријављено пребивалиште или боравиште.

Власник објекта као и чланови домаћинства морају имати пријављено пребивалиште односно боравиште за објекат из претходног става овог члана.

**Члан 8**.

Власник објекта може поднети пријаву за учешће на конкурс само за онај котао чија снага одговара стварном (израђеном) стању објекта за који конкурише.

Уколико власник објекта поднесе пријаву за котао који прелази квадратуру објекта такве пријаве неће се разматрати.

**Члан 9.**

Власник објекта може поднети пријаву иако нема уграђен систем етажног грејања. Власник се обавезује да у року од 60 дана од дана доношења Коначне одлуке изведе мрежу етажног грејања.

О изведеним радовима Kомисија ће сачинити посебан записник.

Уколико комисија утврди да је власник објекта испунио обавезу из става 1. овог члана стиче се услов за потписивање уговора у року од 15 дана од извршења става 2. овог члана.

**Члан 10.**

Председник општине Косјерић доноси Одлуку о расписивању Конкурса за суфинансирање замене енергента у индивидуалним ложиштима породичних стамбених објеката – кућа.

Конкурс се објављује на званичној интернет страници и огласној табли Општине Косјерић и траје 30 дана од дана објављивања.

Конкурсни поступак спроводи Комисија за преглед и оцену поднетих захтева за суфинансирање– замене енергента у индивидуалним ложиштима породичних стамбених објеката – кућа у градској зони општине Косјерић за 2021. годину, именована од стране Председника општине Косјерић (у даљем тексту: **Комисија**), која такође врши прикупљање и праћење приспеле документације, проверава веродостојност пријављених података, избор и оцену пристиглих пријава по конкурсу.

**Члан 11.**

Пријава се подноси у затвореној коверти са именом, именом једног родитеља, презименом и адресом подносиоца захтева, лично на писарници Општинске управе општине Косјерић или поштом на адресу:

**Општинска управа општине Косјерић**

**Комисија за преглед и оцену поднетих захтева за суфинансирање– замене енергента у индивидуалним ложиштима породичних стамбених објеката – кућа у градској зони општине Косјерић за 2021. годину**

**Олге Грбић 10, 31260 Косјерић**

Са назнаком: „**ПРИЈАВА НА КОНКУРС ЗА СПРОВОЂЕЊЕ МЕРА СУФИНАНСИРАЊЕ ЗАМЕНЕ ЕНЕРГЕНТА У ИНДИВИДУАЛНИМ ЛОЖИШТИМА ПОРОДИЧНИХ СТАМБЕНИХ ОБЈЕКАТА – КУЋА У ГРАДСКОЈ ЗОНИ ОПШТИНЕ КОСЈЕРИЋ ЗА 2021. ГОДИНУ – НЕ ОТВАРАТИ“**

Пријаве ће се примати 30 дана од дана објављивања на званичној интернет страници и огласној табли општине Косјерић ([www.kosjeric.rs](http://www.kosjeric.rs)).

Непотпуне и неблаговремене пријаве неће се разматрати.

**IV ПРЕГЛЕД И ОЦЕЊИВАЊЕ ПРИЈАВА**

**Члан 12.**

Поступак за оцењивање пристиглих пријава и избор корисника средстава врши ће се на основу листе приоритета састављене бодовањем према следећим критеријумима:

|  |  |
| --- | --- |
| **НАБАВКА КОТЛОВА НА ПЕЛЕТ (породични стамбени објекти – куће)** | |
| **Постојећи начин грејања** | **Број бодова** |
| * Угаљ, лож уље | 15 |
| * Дрво | 10 |
| * Електрична енергија | 5 |
|  |  |
| **Врста грејног уређаја** | **Број бодова** |
| * Котао на чврсто гориво снаге >20kW | 12 |
| * Етажне пећи на чврсто гориво снаге <20 kW | 9 |
| * Шпорет, пећ | 6 |
| * Уређаји за грејање на електричну енергију | 3 |
|  |  |
| **Постојеће стање спољних зидова** | **Број бодова** |
| * Зид са фасадном изолацијом, изолација дебљине ≥8 cm | 15 |
| * Зид са фасадном изолацијом, изолација дебљине ≤ 5 cm | 12 |
| * Зид без фасадне изолације, дебљине преко 30 cm | 8 |
| * Зид без фасадне изолације са или без фасадног малтера, дебљине до 30 cm | 5 |
|  |  |
| **Постојеће техничке карактеристике спољне столарије** | **Број бодова** |
| * PVC, алуминијум или дрво са троструким термоизолационим стаклом | 15 |
| * PVC, алуминијум или дрво са двоструким термоизолационим стаклом | 12 |
| * Дрвени, једноструки са вакум стаклом (старији модели „Јеловица“ или слично) | 9 |
| * Дрвени, двоструки са спојеним крилима | 6 |
| * Дрвени, двоструки са размакнутим крилима, широка или уска кутија | 3 |
|  |  |
| **Градске стамбене зоне (по решењу за порез)** | **Број бодова** |
| * Градска стамбена зона I | 15 |
| * Градска стамбена зона II | 10 |
| * Градска стамбена зона III | 5 |

|  |  |
| --- | --- |
| **Број чланова домаћинства** | **Број бодова** |
| * 5 чланова домаћинства и више од 5 | 15 |
| * 4 члана домаћинства | 12 |
| * 3 члана домаћинства | 9 |
| * 2 члана домаћинства | 6 |
| * 1 члан домаћинства | 3 |

**Члан 13.**

Уколико се за грејање користе два или више различитих енергената, број бодова се рачуна као аритметичка средина бодова за наведене енергенте.

Уколико се два захтева на крају бодовне листе за доделу средстава оцене са истим бројем бодова, предност при додели средства ће добити подносиоц захтева из градске зоне I, а затим II и III зоне (према пореској пријави).

**Члан 14.**

Комисија именована Решењем председника Општине приликом обавезног теренског обиласка објеката свих подносиоца (поднетих) захтева, проверава усклађеност (веродостојност, тачност) грађевинских дозвола и усклађеност површине објекта из пореске пријаве и Извода из листа непокретности са стварним стањем, у року од 15 дана од дана завршетка Јавног позива.

Комисија приликом обиласка на лицу места врши бодовање поднетих захтева на основу критеријума одређених Правилником, уз присуство подносиоца захтева.

**Члан 15.**

Прелиминарна листа корисника средстава утврђује се на основу броја додељених бодова и објављује на званичном сајту и огласној табли oпштине Косјерић.

Учесници на Конкурсу могу у року од 8 дана од дана објављивања прелиминарне ранг листе поднети приговор Комисији. Комисија је дужна да у року од 8 дана од дана пријема приговора, размотри приговоре и подносиоцу приговора достави писмени одговор.

Након разматрања приговора Комисија утврђује Предлог одлуке са листом корисника средстава. Коначну Одлуку са листом корисника за суфинансирање мера замене енергента у индивидуалним ложиштима породичних стамбених објеката – кућа, у градској зони општине Косјерић за 2021. годину доноси Председник oпштине Косјерић на предлог Комисије.

Одлука са листом корисника се објављује на званичној интернет страници и огласној табли општине Косјерић ([www.kosjeric.rs](http://www.kosjeric.rs)). Број корисника средстава утврђених листом корисника може се проширити у зависности од утрошка средстава.

Против Одлуке из става 3. овог члана, учесник на Конкурсу може поднети приговор Општинском већу у року од 8 дана од дана објављивања.

Одлука Општинског већа је коначна.

**Члан 16.**

Уколико се не утроше планирана средства, Општина Косјерић ће поновити Јавни конкурс у року од 30 дана од дана објављивања Коначне одлуке са листом корисника за суфинансирање мера замене енергента у индивидуалним ложиштима породичних стамбених објеката - кућа у градској зони општине Косјерић за 2021. годину.

**Члан 17.**

На основу Одлуке и листе добитника средстава, Општина Косјерић ће са свим одабраним корисницима склопити Уговоре о суфинасирању.

Одабрани корисник средстава дужан је да најкасније у року од 15 календарских дана, од дана пријема позива за потписивање Уговора, потпише Уговор са Општином. Уколико одабрани корисник у предвиђеном року не потпише Уговор сматраће се да је одустао од учешћа на Конкурсу и предност добија први следећи на листи.

**Члан 18.**

Не прихватају се трошкови набавке котлова или етажних пећи који настану пре потписивања уговора.

**Члан 19.**

Прихватљиви укупни инвестициони трошкови са ПДВ-ом односе се на:

* Набавку нових ложних уређаја на пелет без трошкова уградње и то:
* нови котао на пелет или нова етажна пећ на пелет који као енергент користе искључиво пелет (неће се одобравати средства за набавку комбинованих уређаја који као енергент користе чврсто гориво и пелет, уређаја који нису у систему етажног или централног грејања)

Конкурсом није прописан произвођач опреме и извођач радова.

**Члан 20.**

Корисник средстава ће сам сносити трошкове радова и уградње.

**Члан 21.**

Корисник средстава ће бити у обавези да врати износ субвенције у случају да набављени котао на пелет или етажну пећ на пелет злоупотреби односно, не користи са условима конкурса и потписног уговора.

Комисија из члана 13. овог Правилника методом случајног узорка вршиће проверу уговорених услова о начину примене енергента у року од пет година од дана закључења уговора.

**Члан 22.**

Овј Правилник ступа на снагу даном доношења и објавиће се у „Службеном листу општине Косјерић“ и Огласној табли општине Косјерић.

Број: 501-38/2021

Датум: 19.07.2021.године

ПРЕДСЕДНИК ОПШТИНСКОГ ВЕЋА,

Жарко Ђокић